โทนี่ มีชัย

โทนี่ มีชัย () ชื่อไทยคือ กฤษดา มีชัยพันธุมะบำรุง เป็นผู้ฝึกสอนกอล์ฟ เป็นที่รู้จักในวงกว้าง และมีผลงานอย่างต่อเนื่องกว่า 30 ปี นอกจากนี้ ยังเป็นสมาชิกระดับยูเอสพีจีเอ 1 ใน 3 คน ที่มีอยู่ของประเทศไทยโทนี่ มีชัย กูรูกอล์ฟจอแก้ว - Positioning Magazine

 ประวัติ 
โปรโทนี่ มีชัย เกิดที่ชิคาโก รัฐอิลลินอย เขาเติบโตอยู่ที่เรดบัด เซาท์เทิร์นอิลลินอย สำเร็จการศึกษาระดับ High School ชั้นนำอย่าง Chaminade College Preparatory ในเซนต์ หลุยส์ และจบการศึกษาระดับปริญญาตรี US PGM (PGA Professional Golf Maagement) ที่ New Mexico State University สถาบันที่ได้รับการรับรองจากสมาคม PGA of America จากสหรัฐอเมริกาหนังสือพิมพ์บ้านเมือง » “ที่นี่หมอชิต”เยี่ยมครอบครัวนักกีฬา ชมฝีมือการตีกอล์ฟของ “โปรโทนี่ มีชัย”  นอกจากนี้ยังสำเร็จ Bachelor in Business Administration ในมหาวิทยาลัยเดียวกัน และจบการศึกษาปริญญาโท ที่รัฐมิสซูรี

พ.ศ. 2538 โทนี่กับ Ed LeBeau ร่วมก่อตั้งสถาบันฮาร์ทแลนด์กอล์ฟสคูล ขึ้นเป็นครั้งแรก ที่เซนต์หลุยส์ รัฐมิสซูรี สหรัฐอเมริกา

จากนั้น พ.ศ. 2542 ขยายสาขามาที่ประเทศไทย ที่อำเภอชะอำ ก่อนที่จะมาเปิดสาขาใน กรุงเทพมหานคร รวมถึงเปิดสาขาที่จังหวัดเชียงใหม่ 

ทั้งนี้ ฮาร์ทแลนด์ กอล์ฟ สคูล ที่โปรโทนี่ เข้ามาบริหารได้รับการยกย่องว่าเป็นสถาบันสอนกอล์ฟที่มีชื่อเสียงมากที่สุด มีลูกศิษย์ทั่วประเทศ ทั้งชาวไทยและชาวต่างชาติ กว่า 8 พันคน

ใน พ.ศ. 2553 โปรโทนี่ ได้เข้าช่วยสมาคมผู้ปกครอง TJGGA พานักกอล์ฟเยาวชนไปแข่งกอล์ฟที่ต่างประเทศ และยังช่วยหาทุนสนับสนุนให้เด็ก ๆ เข้ารับการศึกษาในหลาย มหาวิทยาลัยในสหรัฐฯ

ในเดือนสิงหาคม พ.ศ. 2556 โทนี่ ได้ต้อนรับแฮงค์ ฮานีย์ ผู้ฝึกสอนของไทเกอร์ วูดส์ ที่มาเยือนเมืองไทย ที่จังหวัดภูเก็ต และในวันที่ 16 ตุลาคม ปีเดียวกัน โทนี่ ได้อบรมทักษะการเล่นกอล์ฟให้กับนักกอล์ฟที่จังหวัดฉะเชิงเทรา โดยมีผู้เข้าร่วมกิจกรรมดังกล่าวกว่า 500 คนNike Golf One Day Golf Skills Camp - GolfTimeNews.com

 ชีวิตส่วนตัว 
ด้านชีวิตส่วนตัว โทนี่ มีชัย สมรสกับศรสวรรค์ ภู่วิจิตร อดีตนักกีฬาว่ายน้ำทีมชาติไทย และมีลูกสาวด้วยกันชื่อเอมมี่

 อ้างอิง 

 แหล่งข้อมูลอื่น 


หมวดหมู่:นักกอล์ฟชาวอเมริกัน
หมวดหมู่:นักกอล์ฟชาวไทย
หมวดหมู่:นักกีฬาจากรัฐอิลลินอย
หมวดหมู่:นักกีฬาจากกรุงเทพมหานคร
หมวดหมู่:ผู้ฝึกสอนกอล์ฟชาวอเมริกัน
หมวดหมู่:ผู้ฝึกสอนกอล์ฟชาวไทย
หมวดหมู่:บุคคลจากชิคาโก
หมวดหมู่:บุคคลจากมหาวิทยาลัยนิวเม็กซิโกสเตต